UBERA ARANZETA (EH Bildu, 2014-12-18):
Eta beno, ba jarraipen bat egiten ari gara ikusteko Gobernua nola ari den betetzen hitzarmen hori.
Eta eskatu ditugu agerraldi batzuk, eskatu dugu abenduak 20an beteko delako hitzarmena Osasun Sailak sinatu duena Onkologikoarekin, eta agerraldi bat eskatu dugu Osasun sailburuarena, berriro ere gerentearen agerraldia eskatu dugu eta baita oraingoan Onkologikoko Patronatuko ordezkaria dena ere.
Baina Gobernu honek Onkologikoa Osakidetzan integratzeari uko egin badio ere, argi daukagu hurrengo Gobernuak egin egingo duela integrazioa, Osakidetzan Onkologikoa integratuko duela.
Eta agian Gobernu honek ere eginbeharra izango du, ikusita Kutxabankek zein norabide hartzen duen, zeren ikusteko dago Kutxabankekin zer gertatuko den eta ondorioz Kutxa Fundazioarekin ere.
Eta agian Gobernu honek ere ez du beste erremediorik izango, baldin eta sinesten baldin badu osasun sistema publikoan ere onkologian, minbiziaren alorrean erreferentziazkoak izan behar garela eta puntakoak izan behar garela Euskal Herrian ere...
...publikoan ere onkologian, minbiziaren alorrean erreferentziazkoak izan behar garela eta puntakoak izan behar garela Euskal Herrian ere.
Asko dugu jokoan, asko dugu jokoan osasuna gure herritarren osasun maila, osasun eskubidea jokoan dago eta pertsonen osasun maila, osasun arreta ezin da baldintzatua egon bakoitzak duen maila ekonomikoaren arabera, ezta onkologian ere, ezta minbiziaren kasuan ere, ezin da egon ba batak diru gehiago duelako aukera izatea minbiziari aurre egiteko eta beste batek ez.
Eta guk hemen tresnak baditugu eta horregatik garrantzitsua da tresna horiek sendotzen joatea, sare sendo bat, aurreratua, izatea eta bertan ikerkuntza ere garatzea.
Zeren gure ustez, eta EH Bildurentzat, ezin dena izan da hitzarmen bat erabiltzea, diru publikoa erabiltzea enpresa pribatu konkretuak sustatzeko, negozioa bermatzeko, edota pribatizazioari ateak irekitzeko.
Onkologikoko institutuko gerentearen agerraldian 2013ko otsailean, guk eskatu genuen Osasun Batzordean, ohartarazi genuen eta gainera galderak mahai gainean jarri genituen, eta galderak oso zehatzak izan ziren ze jakin izan genuen ordurako ja dagoeneko hasiak zirela Onkologikoko espazioak enpresa pribatuei alokatzen.
Eta gure galdera izan zen, zergatik? Zertarako? Zeintzuk dira horren arrazoiak? Baina ez genuen erantzunik jaso.
Eta orain, denborarekin, ikusten ari dela ez zitzaigula arrazoirik falta eta ideia bat egiten dela nondik etor daitezkeen arrazoi horiek edo arrazoi horiek zeintzuk izan daitezkeen.
Baina kezkatzen gaitu ireki den bide horrek ze ondorio izan ditzakeen Onkologikoan, hori da gure kezka. Besteak beste pribatizazioa erraztu eta bideratzen lagundu dezakeelako. Gainera, finantziazio publikoaren laguntza estima ezinarekin negozioa egiten lagunduz, negozioa eginez osasunarekin.
Horregatik komenigarria ikusi dugu martxoan onartutako proposamenetik haratago beste urrats bat ematea, horregatik gure zuzenketan berriro ez ginen sartzen onartua dagoen proposamenean baizik eta indarra hartzen genuen Onkologikoa zentro monografikoa izatearena.
Guretzat hori funtsezkoa da, dagoeneko baditugu beste ospitale batzuk, baditugu beste osasun zentro batzuk beste patologia batzuetaz, beste gaixotasun batzuetaz aritzen direnak, baina behar dugu benetan instrumentu sendo bat, aurreratua, ikerkuntza izango duena onkologiaren esparruan, minbiziari aurre egiteko eta punta-puntako izango dena.
Eta hor, Jaurlaritzak, administrazio publikoak zeresan eta zeregin handia dauka. Ez duena balio da, gainera gaur EITBk antolatuta maratoi bat daukagu, maratoi bat daukagu minbiziarekin lotuta, aurre egiteko, dirua jasotzeko.
Karidadea. Karidadea ez da nahikoa? Elkartasuna, solidaridadea ez da nahikoa? Ondo egon daiteke baina guk administrazio publiko bezala erantzukizun bat daukagu, erantzukizun bat daukagu bitartekoak sortzeko eta herritarren eskura jartzeko.
Agian batzuoi kontzientzia lasai geratuko zaizue baina guri ez, ez delako nahikoa maratoi bat egitearekin, aurpegia zuritzearekin. Hemen behar dituguna da osasun zentroak, ikerkuntza, medikuak denon eskura, herritar guztien eskura. Eta ez bakoitzak izan dezakeen maila ekonomikoaren arabera izango direnak. Eta hori dago jokoan Onkologikoarekin.
Iruditzen zait hor erreflexio bat egin beharko genukeela eta horregatik gaurkoan guk zentratu gara Onkologikoa zentro monografiko bezala mantentzea eta zentsu horretan osasun sistema publikoa onkologian ere, onkologian ikerkuntza eta artatzean erreferente bilakatzeko.
Eta dei egiten diogu Jaurlaritzari, Osasun Sailari, bermatu dezala izaera hori, izaera eta funtzio monografikoa. Eta enpresa pribatuen sustapenerako ez dezala erabili gaur egun sinatua dagoen hitzarmena eta, ondorioz, finantzazio publikoa. Hori da guk mahai gainean jarri doguna.